PIKK.ee

Niidutehnika demopäev
2024-05-27 11:00 - 17:30 (Europe/Tallinn) | Lääne-Virumaa, Lääne-Virumaa, Eesti
EPKK projekti “Kestlik silotootmine” niidutehnika demopäev
Eesti Põllumajandus-Kaubanduskoda korraldab projekti “Kestlik silotootmine” raames niidutehnika põllupäeva.
Toimumisaeg: 27.mai 2024
Toimumiskoht: Voore Farm, Viru-Jaagupi, Lääne-Virumaa.
Kuna meie põldudel kasvatatav rohumass on muutunud (vähem kõrrelist, rohkem lutserni), siis aina enam kerkib üles küsimus, milline niidutehnika oleks parim ja kuidas põllul võimalikult kiiresti närvutada liblikõieliserohkeid segusid. Selguse saamiseks paneme Voore Farmi põllule ritta palju erinevaid Eesti turul pakutavaid niidukeid. Niidame ühte kõrrelise põldu ja ühte liblikõieliserohket põldu.
Boonuskatsena paneme risti üle niidualade ka Voore Farmi uue kaaruti, et saaksime kuivaineproovi võtta ka kaarutatud alalt. Siis näeme, kui palju aitas kaarutamine närbumisele kaasa. Kaarutatud alalt võtame ka toortuha analüüsid ja teeme selgeks, kas kaarutamine tõstab silos toortuhka või mitte. Peale niitmist laseme niidumassil närbuda ja võtame niidetud aladelt ca 3 tunni pärast kuivaineproovid. Nii näeme, kas ja millisest muljuritüübist millistel tingimustel kõige rohkem abi on.
NB! Kutsume osalejaid üles võtma kaasa haljasmassi proovi enda rohumaadelt, et neid koos spetsialistidega vaadelda ning kasvufaasi hinnata.
Registreerimine avatud kuni 20.mai, registreeri end osalema SIIN.
PÄEVAKAVAS*
11:00-12:00 Kogunemine
Infopäeva I osa 12:00-14:00
Demoniitmised põldudel

Baltic Agro Machinery
Esiniiduk Claas DISCO 3600 FRC MOVE kummimuljuriga, taganiiduk Claas DISCO 9700 RC AUTO SWATHER kummimuljuriga
Dotnuva Baltic
Kverneland liblikniidukiga 5087 MT
3332 FT SemiSwing teraspiidega muljuriga
Wihuri Agri
SIP 9m liblikniiduk, metallpiidega muljuriga
Tammel
ELHO 2,8m NK 2800
ELHO V-TWIN 600m
Taure AS
Esiniiduk KUHN FC3525, taganiiduk KUHN FC9330 RA liblikniidukite komplekt
Flint Kaubandus OÜ
Enorossi rootorniiduk DM6
Agriland

14:00 – 15:00 Lõuna
Infopäeva II osa 15:00-17:30

Tähelepanekud ja kogemused niitmisel ja närvutamisel
Kogemusi jagavad Kristiina Märs, EPKK „Sustainable Silage“ ekspert, Ivar Lapa, TeknEst OÜ ja Siim Older, Older Seeds
Käesolevad katsed Voore Farmis

Rohumaade äratamine rootor- ja piiäkkega.
Rohumaade külvamine reaskülvina kaks korda ja 45-kraadise nurga all.
Drooniga lutserni allakülv maisile koostöös Agrodrooniga

Kuivaineproovide võtmine põllul ja kokkuvõtted

Infopäeva modereerib Taavi Võsa, METK agrotehnoloogia valdkonna teadur.
*Korraldajal on õigus teha päevakavas muudatusi.
Infopäev toimub projekti Sustainable Silage/Jätkusuutlik silotootmine raames, mida kaasrahastab INTERREG Kesk-Läänemere programm 2021-2027.

Lisainfo: Karmen Roost, EPKK projektijuht, e-post: karmen@epkk.ee, tel: +372 5341 4995
